Masakri u Glini

**Pokolj u glinskoj crkvi** se desio 29. jula 1941. godine, u mjestu Glina, Banija, gdje su ustaše ubile nekoliko stotina Srba zatvorenih u crkvi.

Broj žrtava nije izvestan. Na nürnberškom procesu se pominje da je 250 ljudi došlo na ceremoniju, a Tomašević tvrdi da je bilo 260. Maksimalističke brojke idu i do 1.764 žrtava.

Žrtve su bile lokalno srpsko stanovništvo iz mjesta Gline i šire okoline. Neki muškarci iz mjesta Glina su već ubijani ranije, u pokolju 11-12. maja 1941. kod Prekope i Hađera.

Ustaše su krajem jula 1941. pohvatale dosta Srba iz sela u okolici Gline i Vrginmosta, dotjerale ih u Glinu i tu zatvorile u pravoslavnu crkvu. Žrtve su tada zaklane. Jedini preživjeli je bio Ljuban Jednak.

## Pozadina

U Glini su odmah po uspostavljanju NDH započeli pokolji Srba. Sa egzekucijama Srba je i zagrebački nadbiskup Alojzije Stepinac bio upoznat, jer su se izvodile javno. Ubrzo nakon prvih zločina, on piše protesno pismo Paveliću:

## Dovođenje žrtava

U selima oko Vrginmosta ustaše su govorile ljudima da će oni koji se odazovu pozivu za pokrst biti pošteđeni, a da će svi ustanici biti uništeni. Iako je dosta ljudi posumnjalo u te izjave, 1200 ljudi iz sela Donja Blatuša, Čemernica, Donja Pješćanica, Kozarac, Crevarska Strana i Brnjavac se skupilo i oko 40 ustaša ih je kamionima odvezlo u Glinu, gdje su u pravoslavnoj crkvi zatvoreni i kasnije zaklani. Nakon toga su ustaše proširile hvatanje i dalje, naročito oko sela Bović.

Neki prikupljeni ljudi nisu ubijeni u crkvi, već na močvarnim poljima pored glinskog Novog Sela. Treća grupa seljaka iz sela Klasnić i Dragotina, koja se nalazila u glinskom zatvoru, je otpremljena vozom u Liku i tamo poklana.

## Spomenik žrtvama ustaškog pokolja
Srpska pravoslavna crkva Presvete Bogorodice u Glini je podignuta 1846. godine. Nedugo nakon što je u njoj 1941. počinjen pokolj, crkva je potpuno porušena od strane ustaša.

Po završetku Drugog svjetskog rata, ostaci žrtava su 1947. preneseni na srpsko pravoslavno groblje u Glini. Na mjestu porušene crkve su jugoslovenske vlasti povodom desetogodišnjice pokolja, 27. juna 1951. podigle zajedničku spomen kosturnicu za sve žrtve. Narod Banije je 4. jula 1969. sopstvenim prilozima podigao Spomen-dom žrtvama fašizma u Glini.

Nakon Operacije Oluje 1995 su hrvatske vlasti Spomen-dom žrtvama fašizma u Glini preimenovale u Hrvatski dom.

## Neke reakcije poslije zločina
Krajem mjeseca avgusta 1941, Okružni Komitet Komunističke Partije za Karlovac donosi ovakvu ocjenu:

## Reference

## Literatura
* Prva godina Narodnooslobodilačkog rata na području Karlovca, Korduna, Gline, Like, Gorskog Kotara, Pokupǉa i Žumberka, Zbornik 3, Historijski Arhiv u Karlovcu, Karlovac 1971.
* Radio sam svoj seljački i kovački posao SVJEDOČANSTVA GENOCIDA  — Đuro Zatezalo, SKD Prosvjeta, (2005)
* Pokolj Srba u glinskoj pravoslavnoj crkvi (sadrži poimeničan popis žrtava) — Milka Ljubičić i Milan Bunjac, Glina 1995.

## Izvori
* Eparhija gornjokarlovačka: Stradanje Srba u srpskoj pravoslavnoj crkvi u Glini i rušenje spomenika  
* Krajinaforce: POKOLj U GLINI: Ljuban Jednjak - svjedočenje o pokolju u glinskoj crkvi 
* Radio sam svoj seljački i kovački posao SVJEDOČANSTVA GENOCIDA (Svjedočanstva: Erent Petar - Selo Prekopa / Glina) — Đuro Zatezalo, SKD Prosvjeta, 2005 
* Jadovno: O ustaškom logoru Jadovno u Hrvatskom domu na temeljima Glinske crkve